ใหม่ เจริญปุระ เผยสาเหตุเคยเชื่อรักแท้ไม่มีจริงเพราะผิดหวังบางเรื่อง
ถือเป็นร็อกเกอร์สาวแซ่บที่แม้จะอยู่วงการบันเทิงมานานกว่า 30 ปี แต่เรื่องความสามารถและความเซ็กซี่ไม่เป็นสองรองใครสำหรับ ,ใหม่ เจริญปุระ, สาวแกร่งที่เคยผ่านชีวิตทั้งดีและร้ายมามากมาย โดยเฉพาะเรื่องความรักที่ก่อนหน้านี้ดูเหมือนจะเจอแต่ความผิดหวัง แต่งานนี้เจ้าตัวยืนยันกับ บันเทิงไทยรัฐออนไลน์ ว่าชีวิตนี้เคยผิดหวังแค่ครั้งเดียว จนส่งผลให้ความรักของเธอกับผู้ชายที่เคยคบหาต้องจบลงเพราะเป็นคนหักอกเองทุกครั้ง แต่ในวันนี้เจ้าตัวก็เชื่อแล้วว่ารักแท้มีอยู่จริง และอะไรที่ทำให้เธอเปลี่ยนความคิดได้ไปฟังเลยจ้า,เห็นทำงานตลอดเวลาแถมคิวยาวถึงปีหน้า แบ่งเวลายังไงบ้าง?,พี่เป็นคนชอบทำบุญ พี่ก็จะรู้สึกหงุดหงิดมากเลยว่าเฮ้ย คิวไรเต็มไปหมดเลย ไม่ได้ทำบุญมาเป็นเดือนแล้วอะ ต้องเอาแม่มาแมตชิ่งบ้างเพราะว่าต้องเจอแม่ทุกวันอยู่แล้ว อ้าว แม่สวนไปสวนมา ฉันต้องไปเองละ ฉันต้องไปทำบุญ บางทีก็ทำบุญทางโทรศัพท์ โทรบอกน้องว่าโอนเงินไปตรงนี้ช่วยหมาช่วยแมวช่วยช้างแล้วแต่ หรือว่าไปซื้อผ้าห่อศพ คือมันเป็นความสุขของพี่ เป็นเรื่องราวส่วนตัวที่อยากทำ,อย่างตอนนี้พี่ใหม่ต้องไปถือศีล 8 ทุกปี ปีนี้คือครั่นเนื้อครั่นตัวมากแบบ เฮ้ยไม่ได้ไปอ่ะ ไปวันเดียวก็ได้ ไปแล้วมันสงบ เพราะว่าเรื่องราวเยอะมาก แล้วบางทีคนเราคิดว่า คุณฟุ้งไปถึงไหนแล้วคุณต้องกลับมายืนที่เดิมให้ได้ พอเมื่อคืนใหม่ก็รู้สึกว่า ไม่ค่อยแฮปปี้กับตัวเอง เหมือนกายเหนื่อย อยู่ดีๆ ก็คลิกขึ้นมาว่า เออต้องกลับไปพุทโธเองแล้วกัน เรารู้ว่าต้องทำยังไงให้ตัวเองเกิดความสุข ความสุขมันอาจจะกลายเป็นความว่างเปล่าก็ได้ นี่เป็นจุดสำคัญหลักๆ ที่ใหม่ยึดเหนี่ยว,พาร์ทความรักเป็นไงบ้าง ณ เวลานี้?,พาร์ทความรักจริงๆ ก็ไม่ได้มองเป็นแฟนเป็นอะไร ใหม่มองเป็นคนดูแลใหม่แล้วก็ดูแลกันมาก็ 10 ปีแล้ว 20 กว่าปีแล้ว รู้จักกันมา 23 ปี เป็น ผจก.ใหม่ด้วย เป็นคนทำคิวใหม่ด้วย แล้วก็เป็นเพื่อนเป็นน้องใหม่ มุมจะมานั่งจี๊ดจ๊าดเป็นแบบว่าหวานแหววกันใหม่ข้ามช็อตไปแล้ว เป็นคนที่หวังดีกับใหม่ เป็นคนที่เมื่อใหม่หันหลัง ใหม่รู้ว่าเค้าดูแลแม่เราด้วย ดูแลพี่ ดูแลครอบครัวเราด้วย เค้ามีความปรารถนาดีให้กับเรา เค้าซับน้ำตาเราด้วยเมื่อวันที่เราเจ็บ หรือว่าวันที่เราล้มเค้าก็ยืนอยู่กับเรา,เพราะฉะนั้นวันที่เราสุขเนี่ยบางทียังไม่ค่อยยิ้มให้กันเลย ควรจะยิ้มให้กันรึเปล่า เราเจอเรื่องอะไรมาเยอะ จริงๆ คือสำหรับใหม่เองก็ลำบากเพราะว่าเหมือนกับว่ามาทำงานให้กับเรา ซึ่งประสบความสำเร็จแล้วแล้วต้องมาดูแลเราแล้วมายืนในจุดตรงนี้ ไม่ว่าจะเป็นพี่แอม พี่ติ๊นา คนที่จะมายืนข้างๆ อยู่กับคนที่เค้ามีสเตตัสที่ชัดเจนเนี่ย มันยืนอยู่ยากมากๆ,แล้วถ้ายืนกันไม่ได้ด้วยความเข้าใจด้วยความจริงใจ ซึ่งใหม่มองว่าเป็นพี่เป็นน้องกันที่มีความจริงใจ ใหม่มีความรู้สึกว่า ไม่มีเวลาไปนั่งหาใครที่จะมาจิ๊จ๊ะกันแล้ว เพราะว่าคนจริงต่อกันหันหลังแล้วยังรู้สึกว่า เออ เค้ารู้สึกดีต่อเราและรับเราได้ด้วย คือเค้าไม่ได้มาชอบเราด้วยแสงสี เค้ารักในความเป็นเรา รักแม่ดูแลแม่เรา แค่นี้ก็เป็นกัลยาณมิตรกัน ยังยืนยันอยู่เหมือนเดิม,ที่ผ่านมาพี่ใหม่ก็มีความผิดหวังกับชีวิตมาค่อนข้างเยอะในเรื่องความรัก?,จริงๆ ใหม่ผิดหวังครั้งเดียว คือพ่อแม่ใหม่เลิกกัน นอกนั้นทำผู้ชายอกหักหมดเลย กล้าพูดเลย สมมติมีแฟน 6 คนทำเราเสียใจแค่คนนึงแต่นอกนั้นคือเลยหักอกเค้าหมดเลย เพราะว่าเรามาจากเด็กอกหัก ใหม่อกหักที่พ่อแม่เลิกกัน ใหม่เลยกลายเป็นแบบหลอนไปเลย พอเจอแฟนรักใหม่หักอกไปเลย เพราะว่าไม่เชื่อ เราไปดีกว่า ไปเลย ซึ่งก็เป็นวิบากกรรม,จริงๆ ที่ใหม่ไปใหม่เสียใจทุกครั้งแต่แค่แบบไม่เชื่อ เพราะว่าใหม่เห็นตากับยายรักกันเป็นคู่รักคู่เดียวในชีวิต พี่ใหม่จะแบบนี่เหรอ ไททานิก เค้ารักกันเหลือเกินอะไรอย่างเนี้ย แต่พอมาพ่อแม่ปุ๊บใหม่แบบอกหักอ่ะ แล้วบางคนบอกว่าพี่ใหม่ร้องเพลงอกหักเพราะๆ ซึ้งๆ ก็เพราะว่าอกหักมาก แต่มันเป็นแรงผลักดันให้รู้สึกว่าต้องทำให้ได้เพื่อแม่ ฉันต้องทำทุกอย่างเพื่อแม่ของฉัน ไม่ว่าสิ่งนั้นจะลำบากแค่ก็ต้องทำ สาบานกับตัวเองเลย,เราไม่ได้เป็นเด็กเส้นที่ว่าพ่อเรามีชื่อเสียง เรามาเองลำบากเอง เราก็ต้องรับมัน แล้วก็โกหกใหม่ว่าจะทำเพื่อผู้หญิงคนนี้คือแม่ของใหม่ เพราะฉะนั้นใหม่รู้สึกว่าอะไรที่มาขวางทางแล้วไม่จริงไม่เชื่อไป ฉันจะต้องอยู่กับตรงนี้แล้วก็ต้องทำตรงนี้ แต่ใหม่ก็เหมือนดูแลตัวเองมาตั้งแต่เด็กตั้งแต่เข้าวงการมีแม่มีพี่ดูแลก็จริง แต่ว่าพอเรามาหาเงิน เราก็ต้องดูแลครอบครัวของใหม่ ยอมยืนยันว่าแฟนใหม่ทุกคนรักใหม่แล้วใหม่ก็รักแฟนทุกคน แต่ว่าเป็นเด็กเหมือนมีตราบาปในใจเท่านั้นเอง ว่าพ่อแม่เราเลิกกัน เราแค่ไม่เชื่อว่าเรื่องนี้มีอยู่จริง,แล้วอะไรที่ทำเรากลับมาเชื่อว่าความรักดีๆ ยังมีอยู่จริง?,พอมาถึงจุดนึง เราเดินทางมาสู่วัยๆ นึง นั้นหนึ่ง เราก็รู้สึกว่า จริงๆ เราอยากมีใครสักคนแล้วเราก็มีเพื่อนมีพี่มีน้องเต็มไปหมดรอบตัว แต่เผอิญน้องคนที่รู้จักกัน เรามากันในสายเพื่อน เรารู้จักกันมา 23-24 ปี เพราะฉะนั้นเราเห็นกันมาตั้งแต่เด็ก ก็เห็ความเฮี้ยวเซี้ยวใหม่หมดละ ก็จะรู้จักเราแล้ว ถ้าเป็นแฟนของใหม่แบบปกติอาจจะเวลาโกรธเป็นแบบนี้เหรอ รับไม่ได้ว่ะ แต่เขาคงเห็นเรามาเยอะ แล้วเราก็เห็นกันมาเยอะแล้ว,เรื่องราวต่างๆ ที่ผ่านเข้ามาพี่ใช้ธรรมะมาอยู่ในใจตลอด เป็นส่วนนึงเลยมั้ยที่ทำให้เราควบคุมทุกอย่างได้?,ก็ต้องขอบคุณธรรมะนั้นคือข้อแรก มันได้เอามาช่วยขัดเกลาจิตใจ คือใหม่กล้าพูดเลยว่าเราอยู่กับแสงสีเนี่ย บางทีเวลาใหม่เล่นคอนเสิร์ตเอไทม์ในหลายๆ ครั้ง ระหว่างรอคือใหม่จะปิดงานเสมอ ใหม่นั่งอยู่ในห้องน้ำแล้วสวดมนต์นะ หนึ่งมันหนาวเกินจะอยู่ในห้องนั้นแล้ว กับสองคือแบบ ปวดหัวมันเริ่มแบบมันรอนาน บางทีเรามาถึง 11 โมง พี่ใหม่ขึ้น 5 ทุ่มอย่างเนี้ย,คือบางทีเป็นคนไฮเปอร์อะ อย่าให้รอบางทีมันเหวี่ยงอะ แต่ต้องรอ ช่วงที่รอเล่นกับเพื่อนๆ จะเป็นช่วงอัลบั้มขนนกกับดอกไม้ และเซเว่น อัลบั้มใหม่พี่ใหม่ปิดงานทุกงานเลย คือนั่งสวดมนต์หมดเล่มเลย เพราะปกติจะคุยสนุก ชอบไปคุยกับคนนั้นคนนี้เดี๋ยวเสียงหาย ก็เลยไปอยู่ในห้องน้ำสวดมนต์คนเดียว กับอีกเรื่องคงเกี่ยวกับเรื่องความกตัญญู พี่ใหม่คิดว่ามันเป็นเรื่องที่ทำให้อยู่ได้ถึงตรงเนี้ย พี่ใหม่กล้าพูดเลย.
เรื่องความสามารถและความเซ็กซี่ไม่เป็นสองรองใครสำหรับ ใหม่ เจริญปุระ สาวแกร่งที่เคยผ่านชีวิตทั้งดีและร้ายมามากมาย โดยเฉพาะเรื่องความรักที่ก่อนหน้านี้ดูเหมือนจะเจอแต่ความผิดหวัง
ใหม่ เจริญปุระ,ใหม่ เจริญปุระ ความรัก,ใหม่ เจริญปุระ แฟน,ใหม่ เจริญปุระ ผลงาน,ความรักดารา,นักร้อง